Blaze7451/Wiki-th-20250601 huggingface dataset:
กรมพลศึกษา

กรมพลศึกษา (Department of Physical Education) เป็นส่วนราชการระดับกรม สังกัดกระทรวงการท่องเที่ยวและกีฬา จัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545 เมื่อวันที่ 3 ตุลาคม พ.ศ. 2545 เป็นการโอนภารกิจบางส่วนมาจากกระทรวงศึกษาธิการ มีหน้าที่เกี่ยวกับการพัฒนาคุณภาพชีวิตเยาวชนและประชาชนด้วยการส่งเสริมและพัฒนาการกีฬา นันทนาการ การออกกำลังกาย เล่นกีฬา สร้างความเข้มแข็งให้แก่ชุมชน การส่งเสริมให้นักเรียน นักศึกษา เยาวชน และประชาชน มีคุณภาพคู่คุณธรรมห่างไกลอบายมุขและสิ่งเสพติดให้โทษ โดยการใช้กีฬา นันทนาการ และวิทยาศาสตร์การกีฬาเป็นเครื่องมือในการพัฒนาคน สังคม และประเทศชาติ

**ประวัติ**

**ยุคก่อตั้งกรมพลศึกษา**
กรมพลศึกษา ก่อตั้งขึ้นเมื่อ พ.ศ. 2476 ในชื่อ กรมพลศึกษา เป็นส่วนราชการระดับกรม สังกัดกระทรวงศึกษาธิการ มีหน้าที่หลักในการผลิตบุคลากรทางการศึกษาด้านพลศึกษา กิจการลูกเสือ และกิจการสารวัตรนักเรียน โดยมีหน่วยงานหลักในการดำเนินการ คือ วิทยาลัยพลศึกษา
ใน พ.ศ. 2485 กรมพลศึกษา ได้แบ่งส่วนราชการ 6 กอง คือ สำนักงานเลขานุการกรม กองกายบริหาร กองกีฬา กองกรีฑาสถานแห่งชาติ กองการลูกเสือ และกองอนุสภากาชาด และมีการปรับปรุงโครงสร้างเรื่อยมา กระทั่งในปี พ.ศ. 2536 ได้มีการปรับปรุงโครงสร้างกรมพลศึกษาอีกครั้ง โดยกำหนดภารกิจให้กรมพลศึกษา มีหน้าที่เกี่ยวกับการส่งเสริมและพัฒนาการพลศึกษา สุขภาพ นันทนาการ การกีฬา วิทยาศาสตร์การกีฬา วิทยาศาสตร์สุขภาพ ลูกเสือ ยุวกาชาด และสารวัตรนักเรียนและนักศึกษา ตลอดจนการจัดการศึกษาด้านพลศึกษา สุขศึกษา นันทนาการ วิทยาศาสตร์การกีฬา วิทยาศาสตร์ทางจิตและประสาท และวิทยาศาสตร์สุขภาพ

**ยุคสำนักงานพัฒนาการกีฬาและนันทนาการ**
ใน พ.ศ. 2545 ได้มีการปรับปรุงโครงสร้างกระทรวง ทบวง กรม และถ่ายโอนภารกิจของกรมพลศึกษา แยกออกไปสังกัดกับหน่วยงานต่าง ๆ เช่น งานสารวัตรนักเรียน ไปขึ้นกับสำนักพัฒนานักเรียนนักศึกษาและกิจการพิเศษ งานลูกเสือ ไปขึ้นกับสำนักกิจการลูกเสือ ยุวกาชาด และกิจการนักเรียน สำนักงานปลัดกระทรวงศึกษาธิการ ส่วนกิจการด้านการผลิตบุคลากรทางการศึกษา ไปขึ้นกับสถาบันการพลศึกษา และภารกิจด้านการส่งเสริมและพัฒนาการพลศึกษา สุขภาพ นันทนาการ เป็นสำนักงานพัฒนาการกีฬาและนันทนาการ (Office of Sport and Recretion Development) กระทรวงการท่องเที่ยวและกีฬา

**ยุคกรมพลศึกษา พ.ศ. 2553**
คณะรัฐมนตรีได้มีมติเมื่อวันที่ 16 กุมภาพันธ์ พ.ศ. 2553 ให้เปลี่ยนชื่อสำนักงานพัฒนาการกีฬาและนันทนาการ กลับไปเป็น กรมพลศึกษาเช่นเดิม ทั้งนี้มีผลตั้งแต่วันที่พระราชกฤษฎีกาเปลี่ยนชื่อสำนักงานพัฒนาการกีฬาและนันทนาการ เป็นกรมพลศึกษา พ.ศ. 2553 มีผลบังคับใช้ 27 สิงหาคม พ.ศ. 2553

**รายนามอธิบดี**

**สถานที่ตั้ง**
ที่ทำการของกรมพลศึกษา ตั้งอยู่ในบริเวณเดียวกับกรีฑาสถานแห่งชาติ ถนนพระรามที่ 1 แขวงวังใหม่ เขตปทุมวัน กรุงเทพมหานคร

**การแบ่งส่วนราชการ**
 สำนักงานเลขานุการกรม- สำนักการกีฬา- สำนักนันทนาการ- สำนักวิทยาศาสตร์การกีฬา- สถาบันพัฒนาบุคลากรการพลศึกษา และการกีฬา- กลุ่มพัฒนาระบบบริหาร- กลุ่มตรวจสอบภายใน- กลุ่มคุ้มครองจริยธรรม- ศูนย์ฝึกกรมพลศึกษา สนามกีฬาเฉลิมพระเกียรติฯ

**อ้างอิง**
พลศึกษา
กีฬาในประเทศไทย
หมวดหมู่:องค์การที่ก่อตั้งในปี พ.ศ. 2477
หมวดหมู่:หน่วยงานของรัฐบาลไทยในเขตปทุมวัน
พลศึกษา
วันสวีตเดย์

"วันสวีตเดย์" (One Sweet Day) เป็นเพลงของนักร้องอเมริกัน มารายห์ แครีและวง 4 คน บอยซ์ทูเมน และเขียนโดยแครี, วอลเตอร์ อฟานาซีฟและบอยซ์ทูเมน และโปรดิวซ์โดยแครีและอฟานาซีฟ อยู่ในอัลบั้มชุดที่ 6 ของแครีที่ชื่อ Daydream เป็นซิงเกิลที่ 2 จากอัลบั้มนี้ ออกในปี 1995
ซิงเกิลติดอันดับ 1 บนบิลบอร์ดฮอต 100 ยาวนานที่สุด 16 สัปดาห์ เพลงนี้ติดอันดับ 29 ของการจัดอันดับของนิตยสารบิลบอร์ดในหัวข้อ ฮอต 100 ออลไทม์ ท็อปซองส์

**อ้างอิง**
หมวดหมู่:เพลงในปี พ.ศ. 2538
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
หมวดหมู่:เพลงของบอยซ์ทูเมน
หมวดหมู่:ซิงเกิลในปี พ.ศ. 2538
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ชาวมาเลเซียแบ่งตามเชื้อสาย

หมวดหมู่:ชาวมาเลเซีย 
ม
หมวดหมู่:ชาวเอเชียแบ่งตามกลุ่มชาติพันธุ์หรือถิ่นกำเนิด
ไหมขัดฟัน

ไหมขัดฟัน
ไหมขัดฟัน เป็นอุปกรณ์ทำความสะอาดฟัน ลักษณะคล้ายเส้นด้าย ปัจจุบันทำด้วย โพลีเอธิลีน  สามารถแทรกเข้าไปในซอกระหว่างฟันเพื่อกำจัดเศษอาหารได้  
ผู้คิดค้นคือ ทันตแพทย์ชาวนิวออร์ลีนส์ ชื่อว่า เลวี่ สเปียร์ พาร์มมี่ (Levi Spear Parmly)เมื่อปี พ.ศ. 2358 โดยแนะนำคนไข้ให้ใช้ไหมทำความสะอาดฟัน แต่ไม่ได้วางจำหน่าย จนกระทั่งปี พ.ศ. 2425 บริษัท คอดแมนแอนด์ เชิร์ตเลฟต์ (Codman and Shutleft Company)ได้ผลิตจำหน่าย แต่บริษัทจอห์นสัน แอน จอห์นสัน เป็นผู้จดสิทธิบัตร

**อ้างอิง**
หมวดหมู่:ทันตแพทยศาสตร์
หมวดหมู่:สิ่งประดิษฐ์ของสหรัฐ
เหลืองปรีดียาธร

เหลืองปรีดียาธร (Silver trumpet tree, Tree of gold,Paraguayan silver trumpet tree; Tabebuia aurea) ไม้ยืนต้นชนิดหนึ่ง จำพวกตาเบบูยา มีถิ่นกำเนิดในทวีปอเมริกาใต้ แถบประเทศซูรินาม, บราซิล, ภาคตะวันออกของโบลิเวีย, เปรู, ปารากวัย และตอนเหนือของอาร์เจนตินา

**ลักษณะทางพฤกศาสตร์ ==	
ไม้ต้นขนาดเล็ก สูงไม่เกิน 8 เมตร ผลัดใบ เรือนยอดรูปไข่ เปลือกต้นสีน้ำตาล แตกเป็นร่องขรุขระ แตกกิ่งก้านเป็นชั้น ใบเป็นใบประกอบแบบนิ้วมือที่มี 5 ใบย่อย เรียงตัวแบบตรงข้ามสลับตั้งฉาก ใบรูปรี ขอบใบเรียบ มีช่อดอกแบบช่อกระจุก สมบูรณ์เพศ สมมาตรด้านข้าง กลีบเลี้ยง 5 กลีบ เชื่อมติดกันปลาย  แยกเป็นแฉก กลีบดอก 5 กลีบ เชื่อมติดกันเป็นรูประฆัง สีเหลือง ปลายกลีบแยกเป็นรูปปากเปิด ส่วนที่อยู่ด้านบนมี 2 กลีบ เกสรเพศผู้มี 4 อัน เป็นแบบ 2 คู่ยาวไม่เท่ากัน เกสรเพศเมีย 1 อัน ยอดเกสรเพศเมียแยกเป็น 2 แฉก รังไข่เหนือวงกลีบ ผลแห้งแตก เป็นฝัก สีเทามีเส้นสีดำตามแนวยาว ออกดอกเดือนกุมภาพันธ์-มีนาคม

**สัญลักษณ์ประจำสถาบันการศึกษา**
ต้นไม้ประจำโรงเรียนฤทธิยะวรรณาลัย ๒

**อ้างอิง**
หมวดหมู่:ไม้ประดับ
หมวดหมู่:วงศ์แคหางค่าง
ชาติที่ได้รับอนุเคราะห์ยิ่ง

ชาติที่ได้รับอนุเคราะห์ยิ่ง (Most favoured nation; ตัวย่อ: MFN) เป็นสถานะซึ่งชาติหนึ่งให้แก่อีกชาติหนึ่งในการค้าระหว่างประเทศ ถึงแม้ว่าคำ ชาติที่ได้รับอนุเคราะห์ยิ่ง จะฟังดูขัดแย้งก็ตาม เนื่องจากคำดังกล่าวหมายความว่า ชาติที่ได้รับสถานะดังกล่าวจะได้ข้อได้เปรียบทางการค้าทั้งหมดมากกว่าชาติอื่น เช่น อัตราภาษีศุลกากรระดับต่ำ ในทางปฏิบัติแล้ว ชาติที่ได้รับสถานะชาติที่ได้รับอนุเคราะห์ยิ่งจะไม่ถูกปฏิบัติในระดับต่ำกว่าชาติอื่นซึ่งไม่ได้รับ สมาชิกขององค์การการค้าโลกจะปฏิบัติต่อสมาชิกอื่นในฐานะคู่ค้าที่ได้รับอนุเคราะห์ยิ่งทั้งสิ้น 
สมาชิกขององค์การการค้าโลก ซึ่งรวมถึงประเทศพัฒนาแล้วทั้งหมด จะต้องสมัครใจมอบสถานะดังกล่าวให้แก่กัน โดยมีข้อยกเว้นเฉพาะประเทศกำลังพัฒนา เขตการค้าเสรีในภูมิภาค และสหภาพการค้า ร่วมกับหลักการว่าด้วยการทำสนธิสัญญา หลักการว่าด้วยชาติที่ได้รับอนุเคราะห์ยิ่งเป็นหลักการสำคัญหนึ่งในกฎหมายการค้าองค์การการค้าโลก
หมวดหมู่:การค้าระหว่างประเทศ
หมวดหมู่:กฎหมายระหว่างประเทศ
พระเจ้าฟรีดริช วิลเฮ็ล์มที่ 1 แห่งปรัสเซีย

พระเจ้าฟรีดริช วิลเฮ็ล์มที่ 1 แห่งปรัสเซีย (Friedrich Wilhelm I, Frederick William I of Prussia) (14 สิงหาคม ค.ศ. 1688 - 31 พฤษภาคม ค.ศ. 1740)  ฟรีดริช วิลเฮ็ล์มที่ 1 แห่งราชวงศ์โฮเอินท์ซ็อลเลิร์นเป็นพระมหากษัตริย์แห่งราชอาณาจักรปรัสเซียและเจ้านครรัฐผู้คัดเลือกแห่งบรันเดินบวร์ค (ในพระนามฟรีดริช วิลเฮ็ล์มที่ 2) ผู้ทรงครองราชสมบัติต่อจากพระเจ้าฟรีดริชที่ 1 ในปี ค.ศ. 1713 และครองราชย์ต่อมาจนเสด็จสวรรคตเมื่อวันที่ 31 พฤษภาคม ค.ศ. 1740  โดยมีพระเจ้าฟรีดริชที่ 2 ทรงเป็นผู้สืบราชสมบัติต่อจากพระองค์ พระเจ้าฟรีดริช วิลเฮ็ล์มที่ 1 เสด็จพระราชสมภพเมื่อวันที่ 14 สิงหาคม ค.ศ. 1688 เป็นพระราชโอรสในพระเจ้าฟรีดริชที่ 1 และ โซฟี ชาร์ล็อทเทอ แห่งฮันโนเฟอร์ 
พระเจ้าฟรีดริช วิลเฮ็ล์มทรงได้รับสมญานามว่า "กษัตริย์ทหาร" (der Soldatenkönig) และมีความโปรดปรานการแสดงทางการทหาร ที่ทำให้ทรงพยายามจ้างบุคคลที่มีความสูงมาจากทั่วยุโรปมาเข้าสังกัดกองทหารที่มีชื่อเล่นว่า "ยักษ์พ็อทซ์ดัม"

**พระราชโอรส-ธิดา**

**อ้างอิง**

**ดูเพิ่ม **
 ราชอาณาจักรปรัสเซีย- พระเจ้าฟรีดริชที่ 2 แห่งปรัสเซีย

**แหล่งข้อมูลอื่น**
  Biography of Frederick William I

หมวดหมู่:บุคคลที่เกิดในปี พ.ศ. 2231
หมวดหมู่:พระมหากษัตริย์ปรัสเซีย
หมวดหมู่:มกุฎราชกุมารแห่งปรัสเซีย
หมวดหมู่:ราชวงศ์โฮเอินท์ซ็อลเลิร์น
หมวดหมู่:ผู้คัดเลือกแห่งบรันเดินบวร์ค
พระเจ้าฟรีดริช วิลเฮ็ล์มที่ 2 แห่งปรัสเซีย

พระเจ้าฟรีดริช วิลเฮ็ล์มที่ 2 แห่งปรัสเซีย (Friedrich Wilhelm II) ทรงเป็นเจ้าเยอรมัน ดำรงตำแหน่งกษัตริย์แห่งปรัสเซียระหว่างค.ศ. 1786 ถึง 1797 ทรงเป็นเจ้าผู้ครองนครรัฐบรันเดินบวร์คและเฟือสท์แห่งราชรัฐเนอชาแตล พระองค์เป็นพระโอรสของพระเจ้าฟรีดริชที่ 2 ผู้นำพาปรัสเซียขึ้นเป็นประเทศมหาอำนาจ อย่างไรก็ตาม เมื่อบัลลังก์ตกทอดมาถึงพระองค์ ปรัสเซียกลับมีความอ่อนแอลงทั้งจากภายในและภายนอก พระองค์ล้มเหลวในการรับมือกับความท้าทายที่เกิดขึ้นจากการปฏิวัติฝรั่งเศส นอกจากนี้ พระองค์ยังทรงดำเนินนโยบายทางศาสนาที่เป็นการขัดขวางแนวคิดเรืองปัญญา อย่างไรก็ตาม พระองค์ทรงให้การสนับสนุนศิลปศาสตร์และมีส่วนในการสร้างสิ่งก่อสร้างมีชื่อเสียงหลายแห่ง อาทิ ประตูบรันเดินบวร์ค

**อ้างอิง**

**แหล่งข้อมูลอื่น**

หมวดหมู่:บุคคลที่เกิดในปี พ.ศ. 2287
หมวดหมู่:พระมหากษัตริย์ปรัสเซีย
หมวดหมู่:ราชวงศ์โฮเอินท์ซ็อลเลิร์น
หมวดหมู่:ผู้คัดเลือกแห่งบรันเดินบวร์ค
หมวดหมู่:บุคคลในสงครามปฏิวัติฝรั่งเศส
พงษ์ศักดิ์ อังกสิทธิ์

ศาสตราจารย์ ดร.พงษ์ศักดิ์ อังกสิทธิ์ อดีตอธิการบดีมหาวิทยาลัยเชียงใหม่ อดีตสมาชิกสภานิติบัญญัติแห่งชาติ สมรสกับเจ้าสุภัทรา (สกุลเดิม ณ ลำพูน) อังกสิทธิ์ นัดดาในเจ้าจักรคำขจรศักดิ์ เจ้าผู้ครองนครลำพูนองค์สุดท้าย
ศ.ดร.พงษ์ศักดิ์ อังกสิทธิ์ เป็นอธิการบดีคนแรกของมหาวิทยาลัยเชียงใหม่ ในการเป็นมหาวิทยาลัยในกำกับของรัฐ

**การศึกษา**
ศ.ดร.พงษ์ศักดิ์ อังกสิทธิ์ สำเร็จการศึกษาวิทยาศาสตรบัณฑิต (เกษตรศาสตร์) จากมหาวิทยาลัยเชียงใหม่ เมื่อปี พ.ศ. 2515 ระดับปริญญาโท M.S. (ส่งเสริมการเกษตร) จากมหาวิทยาลัยโอคลาโฮมาสเตต สหรัฐอเมริกา ในปี พ.ศ. 2517 และระดับปริญญาเอก Ed.D. (ส่งเสริมการเกษตร) จาก มหาวิทยาลัยโอคลาโฮมาสเตต ในปี พ.ศ. 2519

**ผลงานบริหาร**
 คณบดีคณะเกษตรศาสตร์ มหาวิทยาลัยเชียงใหม่ (พ.ศ. 2535-2543)- อธิการบดีมหาวิทยาลัยเชียงใหม่ (พ.ศ. 2547-2555)

**เครื่องราชอิสริยาภรณ์**

**อ้างอิง**
หมวดหมู่:ศาสตราจารย์
หมวดหมู่:ข้าราชการพลเรือนชาวไทย
หมวดหมู่:อาจารย์คณะเกษตรศาสตร์
หมวดหมู่:บุคคลจากคณะเกษตรศาสตร์ มหาวิทยาลัยเชียงใหม่
หมวดหมู่:บุคคลจากมหาวิทยาลัยโอคลาโฮมาสเตต
หมวดหมู่:อธิการบดีมหาวิทยาลัยเชียงใหม่
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ตะวัน จารุจินดา

ตะวัน จารุจินดา ชื่อเล่น เติ้ล (เกิด 7 ตุลาคม พ.ศ. 2523) เป็นนักแสดงชาวไทย เป็นบุตรชายของดวงดาว จารุจินดา และ สายัณห์ จันทรวิบูลย์ เติ้ลเป็นน้องชายของตั้ม คูณพสิล จารุจินดา มีผลงานการแสดงละครอย่างเช่นละครเรื่อง น้ำพุ จบการศึกษาระดับมัธยมศึกษาที่ โรงเรียนสามเสนวิทยาลัย ระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ พรชิตา ณ สงขลา

**ชีวิตส่วนตัวและชีวิตครอบครัว**
หมั้นกับ เสาวคนธ์ พลัดพูลผล ในเดือนมีนาคม พ.ศ. 2557 ซึ่งทั้งคู่คบหากันมา 9 ปี ส่วนงานเลี้ยงฉลองมงคลสมรสของทั้งคู่จัดขึ้นในวันที่ 11 พฤษภาคม 2557  ปัจจุบันมีบุตรแล้ว เป็นบุตรสาวมีชื่อว่า อะมีณยา จารุจินดา ชื่อเล่น มียา

**ผลงาน**

**ผลงานการแสดง**

**มิวสิกวิดีโอ**
 รักเดียวใจเดียว - เสือ ธนพล อินทฤทธิ์

**โฆษณา**
 ผลิตภัณฑ์ชาร์ป

**ผู้จัดละครและผู้กำกับละคร**
ผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท มงคลการละคร จำกัด ต่อมาปี พ.ศ. 2560 เปลี่ยน​ชื่อเป็​น บริษัท​ มงคลดี โปร​ดัก​ชั่น จำกัด

**ภาพยนตร์**
 หวานมันส์ ฉันคือเธอ (2530)- หลังคาแดง (2530)- สมศรี 422 อาร์ (2535)- สมศรี 422 R โปรแกรม B ปีนี้ 2 ขวบ (2536)- สมศรี 422 R โปรแกรม D ปีนี้มีน้อง (2538)- นายอโศก กับ น.ส.เพลินจิต (2546)- อำมหิตพิศวาส (2549)- พากย์เสียงภาพยนตร์ 8 Mile (2002) - Jimmy " B-Rabbit " Smith

**ผลงานเพลง**
 ศิลปินกลุ่ม BKK อัลบั้ม Work Shop - อัลบั้ม Club Love- อัลบั้ม เพลงประกอบละคร น้ำพุ
# พระจันทร์สีน้ำเงิน
# หา
# ไม่หยุดรักเธอ- เพลงประกอบละคร สุภาพบุรุษลูกผู้ชาย
# ขอแค่ได้ฝัน- เพลงประกอบละคร สาวน้อยในตะเกียงแก้ว ภาค 2 ตอน แม่มดน้อยตัวป่วน
# รักคือคำตอบ- เพลงประกอบละคร คุณพ่อจำเป็น 
# คุณพ่อจำเป็น ร้องคู่กับ เอมี่ กลิ่นประทุม- เพลงประกอบละคร รักในม่านเมฆ
# รักในม่านเมฆ
# แรงใจ
*เพลงประกอบละคร คุณชายตำระเบิด
# ตำระเบิด
*เพลงประกอบละคร ตลาดน้ำดำเนินรัก 2
# จะอยู่กับเธอ
*เพลงประกอบละคร ยอดชายนายตุ๊กตุ๊ก
# ผู้บ่าวตุ๊กตุ๊ก
*เพลงประกอบละคร สาวน้อยร้อยไมค์
# คนเติมฝัน...คำสัญญา (Cover Version)

**พิธีกร**
 รายการ เปรี้ยวหวานมันเผา- รายการ ดาดฟ้าท้ายกห้อง- รายการ ดาดฟ้าท้าทดลอง- พิธีกรการประกวด มิสทีนไทยแลนด์ ช่อง 7

**รางวัลที่ได้รับ**
 รางวัลลูกกตัญญู - รางวัลนักแสดงต่อต้านยาเสพติด ของ สนง.ปปส.- (เข้าชิง) รางวัล TOP AWARDS สาขา นักแสดงชายยอดเยี่ยม ประจำปี 2547 จากละครเรื่อง อุ่นไอรัก

**อ้างอิง**
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:นักแสดงเด็กชายชาวไทย
หมวดหมู่:นักแสดงสังกัดช่อง 7
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นักแสดงภาพยนตร์เด็กชายชาวไทย
มาติกา อรรถกรศิริโพธิ์

มาติกา อรรถกรศิริโพธิ์ (เกิด 9 พฤษภาคม พ.ศ. 2529) ชื่อเล่น บี เป็นนักแสดงและพิธีกรชาวไทย โดยเริ่มจากการเป็นนักแสดงเด็ก และเล่นละครพื้นบ้านมาก่อน ภูมิลำเนาเกิดที่หมู่บ้านซื่อตรง ถนนนวมินทร์ แขวงคลองกุ่ม เขตบึงกุ่ม เป็นชาวกรุงเทพมหานครโดยกำเนิด เป็นบุตรของพลตรีพิษณุ อรรถกรศิริโพธิ์ ที่ปรึกษาลอนเทนนิสสมาคมแห่งประเทศไทย บีเป็นลูกคนเล็ก มีพี่ชายที่เป็นนักแสดงเหมือนกัน ชื่อ บอย สพล ชนวีร์ หรือ บอย ปิยะรัชต์ อรรถกรศิริโพธิ์ มีพี่น้องทั้งหมด 2 คน สำเร็จการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) ๒ ระดับปริญญาตรีจากคณะนิเทศศาสตร์ มหาวิทยาลัยกรุงเทพ เอกประชาสัมพันธ์ และระดับปริญญาโทจากมหาวิทยาลัยอัสสัมชัญ สาขาบริหารธุรกิจ

**ผลงาน**

**ละครโทรทัศน์**

**มิวสิกวิดีโอ**
 เพลง เพื่อนคุย ของ เจอาร์-วอย- เพลง มาทำไม ของ เจอาร์-วอย- เพลง ใช่เลย (Oh Yes!)  ของ แร็พเตอร์ - เพลง อีกคืนที่ฝนพร่ำ ของ ปัจจิม- เพลง เมียหลวงทวงสิทธิ์ ของ จินตหรา พูนลาภ แสดงคู่กับ ศรราม เทพพิทักษ์

**ผลงานพิธีกร**
 รายการ ชีวิตดีมีสไตล์

**ผลงานเพลง**
 อัลบั้มเพลงประกอบละคร สาวน้อยอ้อนควั่น (พ.ศ. 2548)- อัลบั้มเพลงประกอบละคร วัยอลเวง (พ.ศ. 2549)

**รางวัลที่ได้รับ**
รางวัลศิลปินส่งเสริมการเรียนรู้แห่งชาติ ประจำปี 2548 ของ สำนักงานคณะกรรมการโครงการห้องสมุดเฉลิมพระเกียรติ 72 พรรษา

**อ้างอิง**
 bb_matika
หมวดหมู่:นักแสดงเด็กหญิงชาวไทย
หมวดหมู่:นักแสดงวัยรุ่นชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี) ๒
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:พุทธศาสนิกชนชาวไทย
สุนทร จันทร์รังสี

สุนทร จันทร์รังสี เกิดเมื่อวันที่ 7 เมษายน พ.ศ. 2490 เป็นชาวจังหวัดนครราชสีมาโดยกำเนิด จบการศึกษาระดับมัธยมศึกษาจากโรงเรียนราชสีมาวิทยาลัย ประกาศนียบัตรวิชาชีพแผนกพาณิชยการ โรงเรียนกรุงเทพพณิชยการ วุฒิบัตรนักหนังสือพิมพ์ภูมิภาค คณะวารสารศาสตร์และสื่อสารมวลชน มหาวิทยาลัยธรรมศาสตร์ ระดับการศึกษาสูงสุด รัฐศาสตรบัณฑิต มหาวิทยาลัยสุโขทัยธรรมาธิราช
นายสุนทรเริ่มต้นจากการเป็นสื่อมวลชน โดยเป็นผู้สื่อข่าวหนังสือพิมพ์เดลินิวส์ ประจำจังหวัดนครราชสีมา เมื่อ พ.ศ. 2515 ก่อนที่จะเป็นผู้ก่อตั้งหนังสือพิมพ์ โคราชสัปดาห์วิจารณ์ และหนังสือพิมพ์โคราชรายวัน คนอีสาน ในปี พ.ศ. 2517 จากนั้นจึงเป็นเจ้าของโรงพิมพ์โคราชออฟเซทการพิมพ์ ก่อนที่จะเปลี่ยนเป็นโรงพิมพ์โคราชพริ้นติ้งในปัจจุบัน
เมื่อวันที่ 14 พฤษภาคม พ.ศ. 2519 นายสุนทรถูกลอบสังหาร ด้วยอาวุธสงครามหลายชนิด อาการสาหัส ต้องผ่าตัดอวัยวะสำคัญภายใน ลำไส้บางส่วนและไตทิ้ง 1 ข้าง สาเหตุจากการเสนอข่าวต่อต้านรัฐบาลเผด็จการ และเปิดโปงการพิมพ์ธนบัตรปลอม
ต่อมาเดือนตุลาคม พ.ศ. 2520 นายสุนทรถูกกล่าวหาว่ามีความผิดในคดีหมิ่นพระบรมเดชานุภาพ แต่ศาลทหารตัดสินยกฟ้อง ใน พ.ศ. 2521 โดยพิพากษาว่ามีเจตนาปกป้องพระบรมเดชานุภาพ
ในทางการเมือง นายสุนทรเคยเป็นเทศมนตรีเทศบาลเมืองนครราชสีมา ประธานสภาเทศบาลนครราชสีมา 3 สมัย ประธานกรรมการประจำสภาเทศบาลนครราชสีมา ประธานองค์กรกลางอำเภอเมือง นครราชสีมา และได้รับโปรดเกล้าฯ แต่งตั้งให้เป็นสมาชิกสภาร่างรัฐธรรมนูญ เมื่อ วันที่ 1 มกราคม พ.ศ. 2550 
สำหรับตำแหน่งในองค์กรสื่อมวลชน เป็นกรรมการสภาการหนังสือพิมพ์แห่งชาติ ประธานคณะอนุกรรมการส่งเสริมจริยธรรม สภาการหนังสือพิมพ์แห่งชาติ และประธานเครือข่ายบรรณาธิการหนังสือพิมพ์ภาคอีสาน โดยได้รับเลือกให้เป็นรองประธานสภาการหนังสือพิมพ์แห่งชาติคนที่ 1 เมื่อวันที่ 6 มีนาคม พ.ศ. 2552

**เครื่องราชอิสริยาภรณ์**
หมวดหมู่:บุคคลจากจังหวัดนครราชสีมา
หมวดหมู่:สมาชิกสภาร่างรัฐธรรมนูญไทย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:นักหนังสือพิมพ์ชาวไทย
หมวดหมู่:ผู้ได้รับเครื่องราชอิสริยาภรณ์ จ.ภ.
อุษณีย์ วัฒฐานะ

อุษณีย์ วัฒฐานะ นก เกิดเมื่อวันที่ 24 มกราคม พ.ศ. 2525 โดยภูมิลำเนาอยู่ที่ อำเภอขลุง จังหวัดจันทบุรี เป็นนักแสดงชาวไทย เริ่มเข้าสู่วงการบันเทิงด้วยการได้รับรางวัลมิสป็อปปูล่าโหวต จากการประกวดมิสไทยแลนด์ยูนิเวิร์ส 2548 ในบทบาทการแสดงมักได้รับบทนางร้ายเป็นส่วนใหญ่ จบการศึกษาระดับมัธยมศึกษาที่โรงเรียนเบญจมราชูทิศ จังหวัดจันทบุรี ระดับปริญญาตรี สาขาศิลปะการแสดง คณะนิเทศศาสตร์ มหาวิทยาลัยกรุงเทพ และระดับปริญญาโท สาขาวิชาศิลปศึกษา คณะศิลปกรรมศาสตร์ มหาวิทยาลัยศรีนครินทรวิโรฒ ประสานมิตร
ชีวิตส่วนตัว เคยคบกับนักแสดงหนุ่ม วีรภาพ สุภาพไพบูลย์ แต่ได้เลิกรากันไป ต่อมาได้คบหาดูใจอยู่กับ วินเซ็นต์ คินนี่ แต่ก็ต้องเลิกรากันไปในที่สุด และเคยคบหาดูใจกับ "แจ็ค เชมัส" แฟนหนุ่มชาวสหรัฐอเมริกาแต่ได้เลิกรากันไปเมื่อต้นปี พ.ศ. 2565 ปัจจุบัน กำลังคบหาดูใจกับ นิธิตรา เชาว์พยัคฆ์ ผู้ประกาศข่าวสังกัด ท็อปนิวส์

**ผลงาน**

**ละครโทรทัศน์**

**ซีรีส์**
2562 
คลับฟรายเดย์เดอะซีรีส์ 11 รักไม่ได้ออกอากาศ  
ตอน รักนอกกฎ 


**ซิทคอม **

**ละครซีรีส์**
 หลอน เดอะซีรีส์ (2559)

**ผลงานเพลง**
 ร้องเพลง "สอนใจไม่จำ" เพลงประกอบละคร ไข่ลูกเขย ทางสถานีโทรทัศน์สีกองทัพบกช่อง 7

**ภาพยนตร์**
 2547 - บิวตี้ฟูล บ๊อกเซอร์ (รับเชิญ)- 2553 - ผู้ชายลัลล้า

**มิวสิกวิดีโอ**
 เพลง เจ็บก็ได้ได้ถ้าอ้ายอยากจบ ศิลปิน ต่าย อรทัย

**อ้างอิง**
หมวดหมู่:บุคคลจากอำเภอมะขาม
หมวดหมู่:มิสยูนิเวิร์สไทยแลนด์
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นางงามไทย
หมวดหมู่:นักแสดงจากจังหวัดจันทบุรี
หมวดหมู่:นักแสดงอิสระชาวไทย
หมวดหมู่:บุคคลจากโรงเรียนเบญจมราชูทิศ จังหวัดจันทบุรี
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:ชาวไทยที่มีความหลากหลายทางเพศ
หมวดหมู่:พุทธศาสนิกชนชาวไทย
เจอร์รี ลี ลูวิส

เจอร์รี ลี ลูวิส (Jerry Lee Lewis) เกิดเมื่อวันที่ 29 กันยายน ค.ศ. 1935 เป็นนักร้อง นักเปียโนแนวร็อกแอนด์โรลและคันทรี ชาวอเมริกัน เขาเป็นผู้บุกเบิกวงการเพลงร็อกแอนด์โรลในช่วงแรก เขามีชื่ออยู่ในร็อกแอนด์โรลฮอลออฟเฟมในปี ค.ศ. 1986 และผลงานเขายังบุกเบิกแนวเพลงจนมีชื่ออยู่ใน ร็อกอะบิลลีฮอลออฟเฟมด้วย และในปี 2004 นิตยสารโรลลิงสโตนจัดอันดับให้เขาอยู่ที่อันดับ 24 ในหัวข้อ 100 ศิลปินยอดเยี่ยมที่สุดตลอดกาล ในปี 2003 อัลบั้มบ็อกเซตของเขาที่ชื่อ All Killer, No Filler: The Anthology ยังติดอันดับ 242 ของ 500 อัลบั้มที่ยอดเยี่ยมที่สุดตลอดกาล

**อ้างอิง**
2022
หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดเมอร์คิวรีเรเคิดส์
หมวดหมู่:นักดนตรีร็อกชาวอเมริกัน
หมวดหมู่:คีตกวีชาวอเมริกัน
หมวดหมู่:บุคคลจากรัฐลุยเซียนา
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ปุณยาพร พูลพิพัฒน์

ปุณยาพร วรรธนะกุล หรือเป็นที่รู้จักในชื่อ เบนซ์ ปุณยาพร พูลพิพัฒน์ (Benz Punyaporn Pongpipat) เกิดเมื่อวันที่ 30 กรกฎาคม พ.ศ. 2528 ชื่อเล่น เบนซ์ เป็นนักแสดงหญิงชาวไทย อดีตนักแสดงสังกัดสถานีโทรทัศน์สีกองทัพบกช่อง 7 เริ่มต้นเข้าสู่วงการบันเทิงโดยเริ่มจากการประกวดดัชชี่บอยแอนด์เกิร์ล ค.ศ. 2004 ได้รับรองชนะเลิศอันดับ 1

**ประวัติ**
ปุณยาพร เกิดเมื่อวันที่ 30 กรกฎาคม พ.ศ. 2528 ที่จังหวัดนครศรีธรรมราช บิดาชื่อ สมพร พูลพิพัฒน์ เป็นผู้อำนวยการโรงเรียนอนุบาลแสงทอง และมารดาชื่อ ละออศรี พูลพิพัฒน์ เป็นครูสอนวิชาภาษาไทย และเบนซ์เองเคยดูแลเรื่องการบริหารจัดการ เสนอหลักสูตรการสอน และที่สำคัญเป็นคนออกแบบชุดนักเรียนของโรงเรียนแห่งนี้
ปุณยาพรเล่าเรียนระดับอนุบาลศึกษาที่ โรงเรียนอนุบาลลูกรัก ระดับประถมศึกษา-มัธยมศึกษาตอต้นที่ โรงเรียนศรีธรรมราชศึกษา ระดับมัธยมศึกษาตอนปลายที่ โรงเรียนสาธิตเทศบาลวัดเพชรจริก จบการศึกษาระดับปริญญาตรี คณะนิเทศศาสตร์ มหาวิทยาลัยหอการค้าไทย และ ระดับปริญญาโท มหาบัณฑิต คณะบริหารธุรกิจ สาขาธุรกิจระหว่างประเทศ มหาวิทยาลัยศรีปทุม รุ่นเดียวกับ ธัญสินี พรมสุทธิ์ (ส้ม) เมื่อวันที่ 5 มกราคม พ.ศ. 2555
ในขณะนี้นอกจากงานการแสดง เบ็นซ์ก็ยังมีการธุรกิจส่วนตัวกับกิจการผลิตรองเท้าส้นสูง Bevil ซึ่งกิจการกำลังไปได้สวย จำหน่ายทางโซเชียลเน็ตเวิร์ก และอีก 1 ธุรกิจ คือ กุ้งเผาแอทโฮม จัดส่งถึงที่
ด้านชีวิตส่วนตัว เบนซ์ ปุณยาพร สมรสกับ แก๊ป วิทนาถ วรรธนะกุล แฟนหนุ่มนักธุรกิจ เมื่อวันที่ 7 ธันวาคม พ.ศ. 2567 ณ โรงแรมรอยัลคลิฟ บีช รีสอร์ท พัทยา

**ผลงานการแสดง**

**ละครโทรทัศน์**

**ละครซีรีส์และซิทคอม**

**ละครเฉลิมพระเกียรติ**

**ผลงานอื่น== 

**รายการโทรทัศน์ === - ควีนมาสเตอร์ นางร้าย Thailand (ช่อง 8) ร่วมกับ ปรียาดา สิทธาไชย และอมีนา พินิจ

**ผลงานเพลง**
 เพลงประกอบละคร เพลงรักทะเลใต้
** เพลง คนแอบรักเธอ- เพลงประกอบละคร ล่องเรือหารัก
** เพลง สวรรค์ลองใจ (คู่กับ สุรศักดิ์ โชติทินวัฒน์)- เพลงประกอบละคร สมหวัง...สู้สู้
** เพลง ขอเพียงคำลา

**รางวัล**
 รองชนะเลิศอันดับ 1 จากการประกวด Dutchie Girl ปี ค.ศ. 2004 - รางวัลดาวรุ่งหญิงยอดเยี่ยม (ละครเรื่อง "อกธรณี") จากงาน ท็อปอวอร์ด 2005- 1 ใน 5 รางวัลนักแสดงสมทบหญิงยอดเยี่ยม (ละครเรื่อง รอยรักรอยบาป) จากงาน คมชัดลึก อวอร์ด ครั้งที่ 7- รางวัลนักแสดงนำหญิงยอดเยี่ยม Drama Award 2011 จากละคร เพลิงพรหม- รางวัล นักแสดงสมทบยอดเยี่ยม จากละครเพลิงพรหม จากงานสยามดาราสตาร์อวอร์ด 2011- รางวัล นักแสดงสมทบหญิงยอดเยี่ยม จากละครอุบัติเหตุ รางวัล Drama Award 2012- รางวัล ทูตพระพุทธศาสนา ในวันวิสาขบูชา ประจำปี 2014- รางวัล ศรีเทพคนดีของแผ่นดิน ประจำปี 2015- รางวัล นักแสดงนำหญิงยอดเยี่ยม Drama Award 2015 จากละคร พญาโศก- 1 ใน 6 นักแสดงสมทบหญิงยอดเยี่ยม Drama Award 2017 จากละครละอองดาว วังนางโหง- Drama Awards 2019 นักแสดงหญิงแห่งปี- รางวัลโทรทัศน์ไทย อัตลักษณ์แห่งสยาม นักแสดงนำหญิงดีเด่น จากละคร เลือดกากี ประจำปี พ.ศ. 2566

**อ้างอิง**

**แหล่งข้อมูลอื่น**
 benz_punyaporn/
หมวดหมู่:บุคคลที่เกิดในปี พ.ศ. 2528
หมวดหมู่:บุคคลที่ยังมีชีวิตอยู่
หมวดหมู่:นักแสดงจากจังหวัดนครศรีธรรมราช
หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย
หมวดหมู่:บุคคลจากคณะบริหารธุรกิจ มหาวิทยาลัยศรีปทุม
หมวดหมู่:พุทธศาสนิกชนชาวไทย
แม่แบบ:เหตุการณ์ปัจจุบัน/2552 ธันวาคม 18

* องค์การเภสัชกรรม เริ่มการทดลอง วัคซีนป้องกันไข้หวัดใหญ่สายพันธุ์ใหม่ 2009 ที่ผลิตขึ้นเองในประเทศไทยเป็นครั้งแรก  (สำนักข่าวไทย)- ศาลกรุงปารีสวินิจฉัยว่ากูเกิลละเมิดลิขสิทธิ์ และพิพากษาให้จ่ายค่าเสียหายกว่า 300,000 ยูโร ให้กับสำนักพิมพ์สัญชาติฝรั่งเศส และจ่ายค่าเสียหายอีกวันละ 10,000 ยูโร จนกว่าจะนำเนื้อหาทั้งหมดออกจากฐานข้อมูล  (BBC)  (PC World)
}
หมวดหมู่:รายการโทรทัศน์แบ่งตามประเทศ

รายการ
ประเทศ
ประเทศ
รายการโทรทัศน์
หมวดหมู่:ประเภทงานศิลปะแบ่งตามประเทศหรือสัญชาติ
วิภาต บุญศรี วังซ้าย

วิภาต บุญศรี วังซ้าย (12 มีนาคม พ.ศ. 2459 – 30 ตุลาคม พ.ศ. 2527) อดีตอธิการบดีสถาบันเทคโนโลยีการเกษตร และอดีตสมาชิกสภาผู้แทนราษฎร จังหวัดแพร่

**ประวัติ**
วิภาต บุญศรี วังซ้าย เกิดเมื่อวันที่ 12 มีนาคม พ.ศ. 2459 ที่บ้านสันกลาง ตำบลในเวียง อำเภอเมืองแพร่ จังหวัดแพร่ เป็นบุตรคนที่ 7 ของนายบุญมา(บุตรเจ้ามหาชัย วังซ้าย) และ นางบัวเกี๋ยง วังซ้าย

**การศึกษา**
อาจารย์วิภาต จบการศึกษาชั้นมัธยมศึกษาปีที่ 6 จากโรงเรียนพิริยาลัยจังหวัดแพร่ จากนั้นเข้าศึกษาต่อที่โรงเรียนยุพราชวิทยาลัย จังหวัดเชียงใหม่ ในปี พ.ศ. 2476 และสอบได้เป็นนักเรียนทุนรุ่นแรกของโรงเรียนประถมกสิกรรมฝึกหัดครูภาคเหนือแม่โจ้ ในปี พ.ศ. 2477

**การทำงาน**
หลังจากเรียนจบ ในปี พ.ศ. 2479 อาจารย์วิภาต ได้ทำงานที่แผนกยาง กรมเกษตรและการประมง จังหวัดสงขลา ต่อมาได้สอบชิงทุนหลวง (ทุน ก.พ. ในสมัยนั้น) ไปศึกษาต่อที่มหาวิทยาลัยฟิลิปปินส์ ในระดับปริญญาตรีเศรษฐศาสตร์ ในปี พ.ศ. 2484 และเข้ารับราชการเป็นอาจารย์ที่โรงเรียนประถมกสิกรรมฝึกหัดครูภาคเหนือแม่โจ้
ต่อมาในปี พ.ศ 2489 อาจารย์วิภาต ได้ลาออกจากราชการ เพื่อสมัครรับเลือกตั้งเป็นสมาชิกสภาผู้แทนราษฎรจังหวัดแพร่ (ต่อมาเข้าร่วมกับพรรคสหชีพ) และได้ดำรงตำแหน่งเป็นเลขานุการรัฐมนตรีว่าการกระทรวงพาณิชย์ หลังจากนั้นในปี พ.ศ. 2491 มีการยุบสภาผู้แทนราษฎร อาจารย์วิภาตจึงอำลาชีวิตการเมือง ไปเป็นเกษตรกรทำไร่ที่อำเภอปากช่อง จังหวัดนครราชสีมา
ในปี พ.ศ. 2497 อาจารย์วิภาต ได้กลับเข้าราชการอีกครั้ง ในตำแหน่งอาจารย์ใหญ่โรงเรียนเกษตรกรรมแม่โจ้ กองโรงเรียนเกษตรกรรม กรมอาชีวศึกษา กระทรวงศึกษาธิการ และได้ทำหน้าที่บริหารสถานศึกษาเรื่อยมาจนได้รับตำแหน่งอธิการบดีสถาบันเทคโนโลยีการเกษตร ในปี พ.ศ. 2518 – พ.ศ. 2526

**บั้นปลายชีวิต**
อาจารย์วิภาต ต้องเข้ารับการรักษาตัวที่โรงพยาบาลมหาราชนครเชียงใหม่ ในช่วงเดือนสิงหาคม พ.ศ. 2527 และได้เสียชีวิตเมื่อวันที่ 30 ตุลาคม พ.ศ. 2527 สิริรวมอายุ 68 ปี มีพิธีพระราชทานเพลิงศพเมื่อวันที่ 17 กุมภาพันธ์ พ.ศ. 2528 ณ สุสานแม่โจ้ อำเภอสันทราย จังหวัดเชียงใหม่

**การรำลึกถึงศาสตราจารย์ ดร.วิภาต**
เพื่อน้อมระลึกถึงคุณความดีของศาสตราจารย์ ดร.วิภาต มหาวิทยาลัยแม่โจ้ จึงได้กำหนดให้วันที่ 30 ตุลาคม เป็นวันวิภาต บุญศรี วังซ้าย มีพิธีทางศาสนาและวางพวงมาลาสดุดีอนุสาวรีย์ศาสตราจารย์ ดร.วิภาต บุญศรี วังซ้าย ที่มหาวิทยาลัยแม่โจ้ เชียงใหม่ และ มหาวิทยาลัยแม่โจ้-แพร่ เฉลิมพระเกียรติ เป็นประเพณีสืบทอด ตลอดมา

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองแพร่
หมวดหมู่:นักการเมืองจากจังหวัดแพร่
หมวดหมู่:นักวิชาการจากจังหวัดแพร่
หมวดหมู่:อาจารย์คณะเกษตรศาสตร์
หมวดหมู่:บุคคลจากโรงเรียนพิริยาลัยจังหวัดแพร่
หมวดหมู่:บุคคลจากโรงเรียนยุพราชวิทยาลัย
หมวดหมู่:อธิการบดีมหาวิทยาลัยแม่โจ้
หมวดหมู่:สมาชิกสภาผู้แทนราษฎรจังหวัดแพร่
หมวดหมู่:พรรคสหชีพ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:วงศ์วรญาติ
เทียนร่ำห้อง

เทียนร่ำห้อง  จัดอยู่ในหมวดเครื่องหอมไทยเป็นเทียนโบราณมีใช้แต่สมัยใดมิปรากฏชัด แต่เมื่อร้อยกว่าปีที่แล้วในสมัยแผ่นดินพระพุทธเจ้าหลวงรัชกาลที่ 5 มีการรื้อฟื้นการทำเครื่องหอมครั้งใหญ่ ทำให้ตำหนักน้อยใหญ่ทดลองปรุงใช้และพัฒนาให้กลิ่นและรูปลักษณ์ให้เป็นเอกลักษณ์เฉพาะตน  ประกอบกับน้ำหอมจากยุโรปหลั่งไหลเข้ามาในสยามและถูกใช้ในวังอย่างแพร่หลาย ดังตอนหนึ่งในหนังสือ A physician at the court of Siam เขียนโดย Malcolm Smith  ผู้ซึ่งเคยเป็นหมอหลวงในสมเด็จพระนางเจ้าเสาวภาผ่องศรี บรรยายถึงการประทินโฉมของพระองค์ไว้ใน หน้า 78 ย่อหน้า 2-3 ซึ่งเกี่ยวข้องกับการใช้เครื่องหอม ทั้งน้ำทรงสรง  แป้งร่ำ รวมทั้ง “เทียนหอม” แท่งเรียวยาว ใช้อบ ร่ำ ภูษา แพรพรรณ ซึ่งเทียนดั่งกล่าวถูกปรุงด้วยสมุนไพรกลิ่นหอม ร่วมทั้งน้ำหอมจากยุโรป
200x200px
จึงอาจเป็นไปได้ว่า “เทียนหอม” ดังกล่าวถูกพัฒนาต่อมาใช้เพื่อ อบ ร่ำ ห้อง แล้วขนานนานใหม่ว่า “เทียนร่ำห้อง” ใช้แต่ในฝ่ายใน โดยใช้จุดเอาควันอบห้องเจ้านายเพื่อไล่แมลง ปรับสภาพอากาศและสร้างความผ่อนคลาย ทำให้หลับสบาย
กลิ่นของเทียนมีเอกลักษณ์เฉพาะตัวไม่เหมือนธูปหรือกำยาน และตัวควันยังระคายเคืองตาน้อยกว่าด้วย ถือเป็นภูมิปัญญาของบรรพชนคนรุ่นก่อน
ด้วยเหตุที่ช่วยให้ผ่อนคลายและหลับสบายจึงมักนำไปใช้จุด เมื่อเจ้านายต้องเสด็จประทับต่างที่ เพื่อให้เกิดความคุ้นเคยเสมือนประทับอยู่ที่พระตำหนัก ทำให้คลายความกังวล ไม่แปลกที่แปลกทาง นอนหลับสบาย (เหมือนทารกที่ติดผ้าอ้อม หรือตุ๊กตา เมื่อได้สัมผัสหรือได้กลิ่นจะอุ่นใจ คลายกังวล และนอนหลับสบาย)
อีกเรื่องหนึ่งเล่าว่า นางที่ต้องถวายตัวแก่เจ้านายสมัยก่อนนั้นจะต้องร่ำตัว ด้วยเทียนร่ำ หรือ กำยาน เพื่อฆ่าเชื้อ (ซึ่งอาจติดต่อทางผิวหนัง) โดยให้นางนั้นเปลื้องผ้า แล้วไปอยู่ในตู้ไม้หรือห้องแคบ ๆ แล้วร่ำก่อนที่จะประทินโฉมด้วยเครื่องหอมอื่น ๆ
หมวดหมู่:เครื่องหอม
วัดประชุมราษฎร์

วัดประชุมราษฎร์ ตั้งอยู่หมู่ที่ 11 บ้านปากคลองหก ถนนลำลูกกา ตำบลบึงคำพร้อย อำเภอลำลูกกา จังหวัดปทุมธานี สังกัดคณะสงฆ์มหานิกาย ที่ดินของวัดมีทั้งหมดจำนวน 124 ไร่ 1 งาน 62 ตารางวา เป็นที่ตั้งวัด (คือที่ซึ่งตั้งวัดตลอดจนเขตของวัดนั้น) จำนวน 22 ไร่ 1 งาน 62 ตารางวา ที่ธรณีสงฆ์ (คือที่ซึ่งเป็นสมบัติของวัด) จำนวน 102 ไร่ เป็นวัดที่มีพระพุทธรูปองค์ใหญ่ตั้งอยู่โดดเด่นริมถนนลำลูกกา เจ้าอาวาสองค์ปัจจุบัน พระครูวิบูลพัฒนคุณ

**ประวัติ**
วัดประชุมราษฎร์สร้างเมื่อ พ.ศ. 2400 โดยมีชาวบ้านร่วมใจกันสร้าง เดิมวัดนี้ตั้งอยู่ริมคลองหกวา ต่อมาทางราชการได้ขุดคลองหกขึ้นไปทางทิศเหนือเชื่อมกับคลองรังสิต  และขุดคลองสามวาทางด้านทิศใต้เกิดเป็นสี่แยก และได้ขนานนามว่า "วัดประชุมราษฎร์" แต่ชาวบ้านมักเรียกว่า วัดปากคลองหก เพราะอยู่ทางด้านทิศเหนือของคลองหกวาในส่วนที่ติดกับคลองหก (อนึ่ง คลองหกวาเป็นคลองที่เชื่อมจากคลองสองไปจรดแม่น้ำนครนายก หรือจากทิศตะวันตกไปทิศตะวันออก  ส่วนคลองหกขุดภายหลังเชื่อมระหว่างคลองหกวากับคลองรังสิตปากคลองจะอยู่ตรงบริเวณวัดประชุมราษฎร์) ได้เริ่มพัฒนาวัดขึ้นเมื่อ พ.ศ. 2512 เป็นต้นมา
วัดประชุมราษฎร์ได้รับพระราชทานวิสุงคามสีมา เมื่อวันที่ 12 ตุลาคม พ.ศ. 2441 เขตวิสุงคามสีมา กว้าง 15 เมตร ยาว 15 เมตร ได้ผูกพัทธสีมาเมื่อเดือน มีนาคม พ.ศ. 2483 ด้านการศึกษา ทางวัดได้เปิดสอนพระปริยัติธรรมแผนกธรรม เริ่มมาตั้งแต่ พ.ศ. 2476 นอกจากนี้ยังได้สนับสนุนการศึกษาของชาติ ได้ใช้ทางราชการสร้างโรงเรียนอยู่ในที่ดินของวัดและซื้อที่ดินให้โรงเรียนเพิ่มอีก 5 ไร่ ห่างจากเขตวัด 5 เส้น

**อ้างอิง**

**แหล่งข้อมูลอื่น**
WWW.WATPHRACHUMRAT.COM date=2019-03-28 
ประชุมราษฎร์
เนโคร

เนโคร (Necro; ネクロ) เป็นตัวละครจากเกมสตรีทไฟท์เตอร์ ปรากฏตัวครั้งแรกในภาค 3 มีสถานะเป็นมนุษย์ทดลองผู้มีร่างกายยืดหยุ่น และมีกระแสไฟฟ้าในตัว เนโครมีท่าไม้ตายซุปเปอร์คอมโบ คือ แมกเนติก สตอร์ม, อิเล็คทริค สเนค, สแลม แดนซ์ และมีคู่ปรับคนสำคัญอีกรายคือ ทเวลฟ์

**ประวัติตามท้องเรื่อง**
เนโคร หรือ อิลเลีย (Illia) เดินทางออกจากหมู่บ้านเล็กๆในมอสโคด้วยความมุ่งหวังที่จะแสวงหาความเป็นอิสระและทรัพย์สิน กิลล์และองค์กรได้พบกับเนโครและให้สัญญาว่าเขาจะมีชีวิตที่ดีขึ้น เขาได้ชักชวนให้เนโครได้เข้าร่วมโครงการ แต่พวกเขาหลอกให้เนโครได้รับการทดลองบางอย่างก่อน เนโครได้รับความสามารถในการยืดแขนขาของเขา และสามารถผลิตกระแสไฟฟ้าจากร่างกายของเขาได้ แต่ในการออกจากวิถีชีวิตเดิมของเขาทำให้ดูเหมือนว่าเขาได้เปลี่ยนเป็นมนุษย์กลายพันธุ์คนหนึ่ง คอมพิวเตอร์ไซเบอร์เนติกได้ถูกปลูกฝังลงไปในศีรษะของเขา ซึ่งมีส่วนช่วยในการเพิ่มความสามารถในการต่อสู้โดยรวมของเขาได้ เนโครได้เข้าร่วมการแข่งขันสตรีทไฟท์เตอร์ครั้งที่สาม และเห็นว่าเป็นเส้นทางที่จะทำให้เขาได้รับเสรีภาพตลอดจนเป็นการแก้แค้นกิลล์ที่หลอกใช้เขาเป็นเครื่องมือ แต่เขาก็ถูกหลอกอีกครั้งในภายหลัง โดยถูกสายรัดและตรึงร่างกายขึ้น และกิลล์ได้ปล่อยให้เขาสิ้นใจภายในฐานทัพของเขาที่ถูกทำลายลง อย่างไรก็ตาม เพื่อนสาวของเขาที่ชื่อว่าเอฟฟี่ก็ได้เข้ามาช่วยชีวิตและรีบหนีออกมาก่อนที่พวกเขาจะถูกสังหาร และในตอนนี้ พวกเขาก็ใช้ชีวิตอย่างเป็นอิสระ แต่พวกเขาก็รู้ว่ายังคงถูกตามล่าโดยองค์กรของกิลล์อยู่ในปัจจุบัน

**ข้อมูลจำเพาะ**
 ชื่อ : เนโคร (Necro)- สัญชาติ : Russia- เกิดวันที่ : 22 ตุลาคม ค.ศ. 1968- ส่วนสูง : 6 ฟุต 6 นิ้ว (ไม่แน่นอน)- น้ำหนัก : 434 ปอนด์ (ไม่แน่นอน)

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับเนโคร -  株式会社カプコン：CAPCOM WORLD
**  ストリートファイターIII ダブルインパクト date=2008-10-07 
**  STREET FIGHTER III 3rd STRIKE Fight for the Future date=2011-08-12  (AC) -  (DC) date=2011-06-21  -  (PS2) -  (Xbox) date=2011-05-20 
หมวดหมู่:ตัวละครจากเกมสตรีทไฟท์เตอร์
เซเรียบี

เซเรียบี (Serie B) เป็นลีกฟุตบอลอันดับ 2 ของอิตาลีก่อตั้งขึ้นเมื่อปี ค.ศ. 1929 พร้อมกับ เซเรียอา ต่อมาในฤดูกาล 2010-11 เซเรียบีหรือลีกดิวิชัน 2 ได้เปลี่ยนชื่อเป็น เลกา เซเรีย บี  หรือดิวิชั่น 1 เนื่องจากสโมสรใน กัลโช เซเรีย อา ได้แยกตัวไปตั้งลีกใหม่

**สโมสรที่เข้าร่วม (ฤดูกาล 2019–20)**

**ดูเพิ่ม**
 ฟุตบอลทีมชาติอิตาลี

**อ้างอิง**

**แหล่งข้อมูลอื่น**
  เว็บไซต์อย่างเป็นทางการfix-attempted=yes 


หมวดหมู่:ฟุตบอลในประเทศอิตาลี
หมวดหมู่:ฟุตบอลลีกระดับสอง
มารี บาชเคิร์ทเซฟฟ์

ไฟล์:Bashkirtseff - In the Studio.jpg|thumb|left|250px|"ในห้องเขียนภาพ" (ค.ศ. 1881) บาชเคิร์ทเซฟฟ์เองนั่งอยู่ทางมุมล่างขวาของภาพ
มารี บาชเคิร์ทเซฟฟ์ (Мария Константиновна Башкирцева, Marie Konstantinovna Bashkirtseff) (11 พฤศจิกายน ค.ศ. 1858 - 31 ตุลาคม ค.ศ. 1884) เป็นจิตรกรและประติมากรชาวรัสเซียเชื้อสายยูเครนของคริสต์ศตวรรษที่ 19 
บาชเคิร์ทเซฟฟ์เกิดมาในครอบครัวขุนนางผู้มีฐานะดีแต่ไปโตในต่างประเทศ และได้เดินทางร่วมกับมารดาไปทั่วยุโรป ได้รับการศึกษาส่วนตัวและศึกษาการเขียนภาพในฝรั่งเศสที่สถาบันฌูเลียนซึ่งสถาบันเพียงไม่กี่สถาบันที่รับสตรีเป็นนักเรียน ซึ่งทำให้มีสตรีมาเรียนจากทั่วยุโรปและสหรัฐอเมริกา เพื่อนร่วมรุ่นคนหนึ่งคือหลุยส์ เบรสเลา ที่บาชเคิร์ทเซฟฟ์ถือว่าเป็นคู่แข่ง เมื่อเรียนสำเร็จแล้วมารีก็สร้างผลงานอันเป็นงานที่มีฝีมือในช่วงอายุอันสั้น ภาพเขียนชิ้นสำคัญคือภาพเหมือนของเด็กในสลัมในปารีสชื่อ "การพบปะ" และ "ในห้องเขียนภาพ" ซึ่งเป็นภาพเหมือนของศิลปินร่วมสมัยขณะที่กำลังทำงานกันในห้องเขียนภาพ แต่เป็นที่น่าเสียดายที่งานของบาชเคิร์ทเซฟฟ์ส่วนใหญ่แล้วถูกทำลายไปโดยนาซีระหว่างสงครามโลกครั้งที่สอง

**อ้างอิง**
 Hubbard, Tom, Marie B.: A Biographical Novel, Kirkcaldy: Ravenscraig Press, 2008 

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2401
หมวดหมู่:จิตรกรชาวรัสเซีย
หมวดหมู่:จิตรกรชาวยูเครน
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรสตรี
หมวดหมู่:บุคคลจากแคว้นปอลตาวา
หมวดหมู่:นักจดบันทึกประจำวันหญิง
หมวดหมู่:ชาวรัสเซียเชื้อสายยูเครน
ทวาปรยุค

ทวาปรยุค (เทวนาครี: द्वापर युग) มีอายุ 864,000 ปี บุคคลที่เกิดในยุคนี้จะเป็น"สัตบุรุษ" คือผู้ที่มาจากสวรรค์ และบุคคลที่เป็น "อันธพาล" คือผู้ที่มาจากอบายภูมิ ในสัดส่วนที่เท่ากันคือร้อยละ 50 ต่อ 50 นับเป็นยุคที่ 3 จากยุคทั้ง 4 มีพรรณนาเอาไว้ในคัมภีร์ของฮินดู ว่าทวาปรยุค อยู่ถัดจากเตรตยุค และมีกลียุคตามมา ในปุราณะพรรณนาไว้ว่า ทวาปรยุคสิ้นสุดลงเมื่อพระกฤษณะกลับคืนสู่วิมานที่ประทับในไวกูณฐ์
ในยุคนี้โคธรรม ยืนสองขา (หากใช้สัญลักษณ์เป็นเสาหลัก ก็ว่าเหลือสองต้น) ตามความเชื่อฮินดู พระวิษณุมีผิวเหลือง พระเวทจะถูกแบ่งเป็น 4 เล่ม คือ ฤคเวท, สามเวท, ยชุรเวท และอาถรรพเวท ในยุคนี้พราหมณ์มีความรู้สอง หรือสามเวท แต่ไม่ใคร่ได้ศึกษาครบเวททั้งสี่ 

**อ้างอิง**
 พระเทพกิตฺติปัญญาคุณ (กิตฺติวุฑฺโฒ ภิกขุ) ได้บรรยายธรรมไว้เมื่อ พ.ศ. 2526 หัวข้อ "สันติและสามัคคีในกลียุค"
หมวดหมู่:ศาสนาฮินดู
คิกูจิ โยไซ

คิกูจิ โยไซ (Kikuchi Yōsai; 28 พฤศจิกายน ค.ศ. 1788 – 16 มิถุนายน ค.ศ. 1878) มีอีกชื่อว่า คิกูจิ ทาเกยาซุ และ คาวาฮาระ เรียวเฮ เป็นจิตรกรชาวญี่ปุ่นของคริสต์ศตวรรษที่ 19 ผู้มีชื่อเสียงในการเขียนภาพเหมือนเอกรงค์ของบุคคลสำคัญในประวัติศาสตร์

**ชีวิต**
คิกูจิ โยไซเป็นบุตรของซามูไรชื่อคาวาฮาระแห่งเอโดะ คิกูจิ โยไซได้รับการเลี้ยงเป็นบุตรบุญธรรมในตระกูลคิกูจิผู้เป็นข้าราชสำนักเก่าของตระกูลโทกูงาวะ พออายุได้สิบแปดปีก็ไปเป็นลูกศิษย์ของทากาตะ เอ็นโจ หลังจากได้ร่ำเรียนหลักการเขียนเบื้องต้นของสำนักคะโน, สำนักชิโจ และสำนักมารูยามะ และอาจจะภายใต้โอซูอิบุตรชายของมารูยามะ โอเกียวแล้วคิกูจิ โยไซก็พัฒนาลักษณะการเขียนที่เป็นของตนเองที่ใกล้เคียงกับงานที่เขียนโดยทานิ บุนโช
หนังสือประกอบภาพของบุคคลสำคัญในประวัติศาสตร์ญี่ปุ่น Zenken Kojitsu เป็นงานชิ้นเด่นที่แสดงถึงความสามารถในการเขียนภาพและการเขียนด้วยหมึกเอกรงค์ ในการที่จะเขียนภาพเหล่านี้ได้คิกูจิ โยไซก็ได้ทำการค้นคว้าศึกษาประวัติศาสตร์ และแม้แต่โบราณคดีอย่างลึกซึ้ง หนังสือเล่มนี้ประกอบด้วยภาพบุคคลสำคัญของประวัติศาสตร์ญี่ปุ่นกว่า 500 คน และเดิมพิมพ์ต่อเนื่องกันเป็นหนังสือภาพพิมพ์แกะไม้จำนวนสิบเล่มใน ค.ศ. 1878date=November 2011

**ลักษณะการเขียนภาพ**
นากาเนะ โคเต (中根香亭) ชี้ให้เห็นว่าคิกูจิ โยไซวางลักษณะ Zenken Kojitsu (前賢故実) ตามแบบ Wanxiaotang Zhuzhuang Huachuan (晩笑堂竹荘画伝)  ที่วาดโดย Jō Kan Syū (上官周) นอกจากนั้นก็ยังกล่าวว่าคิกูจิ โยไซได้รับอิทธิพลคัตสึชิกะ โฮกูไซเมื่อยังเป็นเด็ก เมื่อสอนลูกศิษย์คิกูจิ โยไซก็จะเน้นความสำคัญของอักษรวิจิตรพอ ๆ กับการเขียนภาพdate=November 2011

**อ้างอิง**

**ข้อมูล**
publisher=Harvard University Press 
*url=https://books.google.com/books?id=B9QtAAAAYAAJ - facsimile of works.
หมวดหมู่:จิตรกรชาวญี่ปุ่น
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรภาพเหมือน
หมวดหมู่:ราชวงศ์กลันตัน

ก
หมวดหมู่:บุคคลจากรัฐกลันตัน
หมวดหมู่:เจ้านายฝ่ายใต้
หมวดหมู่:กลุ่มราชวงศ์ดาตูยามู-จามปา
หมวดหมู่:สถานีรถไฟที่ปิดทำการ

ภาพถ่ายสถานีรถไฟสงขลา ราว พ.ศ. ๒๔๕๘ (ปัจจุบันเก็บไว้ที่หอจดหมายเหตุแห่งชาติฯ สงขลา)
หน้านี้เป็นหน้ารวมบทความที่เกี่ยวกับสถานีรถไฟ ที่หยุดรถไฟและป้ายหยุดรถไฟ ที่ปัจจุบันยกเลิกการใช้งานไปแล้ว โดยจัดหมวดหมู่สถานีรถไฟที่ถูกลดฐานะเป็นที่หยุดรถไฟไว้ที่นี่ด้วย
หมวดหมู่:สถานีรถไฟ
ขนรักแร้

ขนรักแร้ คือ ขนที่ขึ้นตรงบริเวณรักแร้อันเนื่องมาจากผลการทำงานของฮอร์โมนแอนโดรเจนของผู้ชายและผู้หญิงที่อยู่ในวัยเจริญพันธุ์ มีประโยชน์ในการช่วยเพิ่มการกระจายของฟีโรโมนซึ่งช่วยกระตุ้นอารมณ์และพฤติกรรมทางเพศของผู้ได้รับ อีกทั้งยังช่วยลดการเสียดสีของผิวหนังบริเวณรักแร้
ทั้งนี้ ขนรักแร้จะเริ่มขึ้นเมื่อเข้าสู่วัยรุ่น โดยปกติ เด็กหญิงจะเข้าสู่วัยรุ่นก่อนเด็กชายประมาณ 1 - 2 ปี ผู้หญิงโดยเฉลี่ยจะเริ่มมีขนรักแร้เมื่ออายุประมาณ 12 - 13 ปี ส่วนผู้ชายจะเริ่มมีขนรักแร้เมื่ออายุประมาณ 13 - 14 ปี
ปัจจัยที่ส่งผลต่อการขึ้นของขนรักแร้นั้น พบว่าเกิดจาก ปริมาณและการหลั่งของฮอร์โมน ส่วนปริมาณและลักษณะของขนรักแร้ (เช่น เหยียดตรงหรือหยิก) นั้นเชื่อว่าเป็นผลมาจากพันธุกรรม ซึ่งรวมถึงเรื่องของ "ชาติพันธุ์" ด้วย พบว่า มนุษย์เผ่าพันธุ์ "คอเคซอยด์" จะมีปริมาณขนรักแร้มากที่สุด โดยเฉพาะอย่างยิ่ง กลุ่มที่เราเรียกว่า "แขก" ในขณะที่เผ่าพันธุ์ "นิกรอย" จะมีปริมาณขนรักแร้น้อยและสั้น สีของขนรักแร้มักจะเป็นสีเดียวกับสีผมและสีขนในส่วนอื่น ๆ ของร่างกายซึ่งขึ้นอยู่กับพันธุกรรมเช่นกัน
ในบางวัฒนธรรมผู้หญิงจะนิยมไว้ขนรักแร้และถูกมองว่าเซ็กซี่เช่น ในจีน, ไต้หวัน, เกาหลี, และบางส่วนในประเทศญี่ปุ่น อีกทั้งยังมีคนบางกลุ่มซึ่งแม้ไม่ได้อยู่ในประเทศที่มีวัฒนธรรมนิยมการไว้ขนรักแร้ แต่ก็มีความเห็นว่า คนที่มีขนรักแร้มีความดึงดูดและสร้างแรงกระตุ้นทางด้านเพศ อย่างไรก็ตาม วัฒนธรรมโดยทั่วไป ผู้หญิงจะกำจัดขนรักแร้ด้วยการถอน โกนหรือแว็กซ์ หากผู้หญิงคนใดไว้ขนรักแร้จะถูกมองว่าเป็นเรื่องประหลาด ไม่รักษาความสะอาด ส่วนผู้ชายนั้น มีความเชื่อในทางตรงกันข้ามคือ ถ้าผู้ชายคนใดกำจัดขนรักแร้ อาจถูกมองว่ามีพฤติกรรมในลักษณะเกย์ หรืออื่น ๆ เพราะขนรักแร้เป็นสัญลักษณ์แสดงความเป็นชายอย่างหนึ่ง มีรายงานทางการแพทย์ยืนยันอย่างต่อเนื่องว่า ขนรักแร้เป็นแหล่งหมักหมมของเชื้อแบคทีเรียที่เกิดขึ้นขณะเหงื่อออก หากปล่อยทิ้งไว้นาน ไม่รักษาความสะอาดก็จะเป็นที่มาของกลิ่นไม่พึงประสงค์ทำให้เป็นที่น่ารังเกียจได้ ดังนั้น จึงควรดูแลรักษาความสะอาดบริเวณรักแร้และขนรักแร้ไม่ให้เป็นแหล่งสะสมเชื้อโรค
หมวดหมู่:ร่างกายของมนุษย์
หมวดหมู่:ขนของมนุษย์
แม่แบบ:เหตุการณ์ปัจจุบัน/วันสำคัญ/doc

== การใช้งาน**
แม่แบบนี้ใช้กับ สถานีย่อย:เหตุการณ์ปัจจุบัน โดยมีวันสำคัญที่ผ่านมา และวันสำคัญที่กำลังจะมาถึงอย่างน้อย 3 วัน รวม 6 วัน
หากต้องการใช้กับหน้าของคุณให้ใส่  ลงไปในหน้าผู้ใช้ของคุณ

**ข้อมูลแม่แบบ**
แม่แบบนี้ไม่มีพารามิเตอร์ใด ๆ
แม่แบบ:ประกาศ/doc

ในแม่แบบประกาศ ได้แยกออกเป็นสองกล่องย่อย
# กล่องประกาศ เกี่ยวข้องกับวิกิพีเดีย:ประกาศ — สรุปความคืบหน้าของวิกิพีเดียและการเปลี่ยนแปลงที่เกี่ยวข้องกับวิกิพีเดียไทย
# กล่องอภิปราย เกี่ยวข้องกับวิกิพีเดีย:สภากาแฟหรือหน้าพูดคุยจากบทความ — สรุปประเด็นที่ต้องการการร่วมผู้อภิปรายระหว่างผู้ใช้หลายคน
#* การแก้ไขส่วนนี้ให้ไปที่ แม่แบบ:ประกาศ/ทั่วไป แม่แบบ:ประกาศ/เทคนิค แม่แบบ:ประกาศ/ภาษา
ในประโยคที่ตามหลังอาจเพิ่มลิงก์เชื่อมโยงก็ได้
โรสแมรี คลูนีย์

โรสแมรี คลูนีย์ (Rosemary Clooney) (23 พฤษภาคม ค.ศ. 1928 - 29 มิถุนายน ค.ศ. 2002) เป็นนักร้องชาวอเมริกัน นักแสดง มีชื่อเสียงในช่วงต้นคริสต์ทศวรรษ 1950 กับเพลงฮิต "Come On-a My House" รวมถึงเพลง "Botch-a-Me (Ba-Ba-Baciami Piccina)" , "Mambo Italiano", และ "This Ole House" 
อาชีพของเธอแผ่วลงไปในคริสต์ทศวรรษ 1960 ซึ่งมีผลส่วนหนึ่งจากความตกต่ำทางเศรษฐกิจและการติดยา แต่ก็กลับมาอีกครั้งในปี ค.ศ. 1974 เมื่อบิง ครอสบีได้ชวนเธอมาแสดงให้เขาในโชว์ครบรอบ 50 ปี และตั้งแต่คริสต์ทศวรรษ 1970 จนเธอเสียชีวิตในปี 2002 เธอมีผลงานอัลบั้มมากมายออกในสังกัดคอนคอร์ดแจ๊ซ กับคณะดนตรีเล็ก ๆ ที่ได้รับเสียงตอบรับที่ดีจากผู้ฟัง

**อ้างอิง**
หมวดหมู่:นักร้องอเมริกัน
หมวดหมู่:ศิลปินสังกัดเดคคาเรเคิดส์
หมวดหมู่:บุคคลจากรัฐเคนทักกี
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
จิงเกิลเบลส์

แผ่นหินสลัก รำลึกถึงเจมส์ ลอร์ด เพียร์พอนต์ และเพลง "จิงเกิลเบลส์"
จิงเกิลเบลส์ (Jingle Bells) เป็นหนึ่งในเพลงฤดูหนาวที่เป็นที่รู้จักที่สุดในโลก ประพันธ์โดยเจมส์ ลอร์ด เพียร์พอนต์ และมีลิขสิทธิ์ภายใต้ชื่อ "One Horse Open Sleigh" เมื่อวันที่ 16 กันยายน ค.ศ. 1857 ถึงแม้ว่าเพลงนี้จะมีความเกี่ยวข้องกับเทศกาลคริสต์มาสแบบไม่หนีออกจากกัน แต่เพลงนี้ก็ไม่ได้เจาะจงว่าเป็นเพลงคริสต์มาสโดยเฉพาะ

**ประวัติเพลง**
"จิงเกิลเบลส์" บันทึกเสียงครั้งแรกโดย เอดิสันเมลควอเตต์ ในปี ค.ศ. 1898 และในปี ค.ศ. 1902 เฮย์เดนควอเตตก็บันทึกเสียงเพลงนี้ ในปี ค.ศ. 1943 บิง ครอสบีและแอนดรูวส์ซิสเตอร์ส บันทึกเสียงเพลง "จิงเกิลเบลส์" ในนามเดกคา 23281 เพลงติดชาร์ตอันดับ 19 และขายได้มากกว่าล้านชุด 
"จิงเกิลเบลส์" ได้ถูกศิลปินมาขับร้องมากมายอย่าง แฟรงก์ ซินาตรา, หลุยส์ อาร์มสตรอง, ดู๊ค เอลลิงตัน, เดฟ บรูเบก, เคาน์ เบซี, เรย์ บราวน์, ออสการ์ ปีเตอร์สัน, เอลลา ฟิตซ์เจรัลด์, แนต คิง โคล, ไมค์ ฮอร์สฟอลล์, เดอะฮอปเปอร์ส, บันนีเอ็ม และแอน แฮมป์ตัน แคลลาเวย์ และในปี 2006 คิมเบอร์ลีย์ ล็อก นำเพลงนี้ติดอันดับ 1 บนชาร์ตบิลบอร์ดอเดาต์คอนเทมโพรแรรี

**เนื้อเพลง**
หมวดหมู่:เพลงคริสต์มาส
วิกิพีเดีย:ศาลาชุมชน/อภิปราย/เกิดการก่อกวนบทความประเทศ

ช่วงนี้มีการก่อกวนบทความโดย ผู้ใช้:Szczecin ซึ่งเป็นไปได้ว่าเป็นคนเดียวกับไอพี 118.173.*.* TOT ก่อนหน้านี้ (ดูในวิกิพีเดีย:รายชื่อการก่อกวน) ซึ่งมีพฤติกรรมการแก้ไขในลักษณะคล้ายกันคือ แก้เนื้อหาบทความต่าง ๆ ที่กล่าวถึงภาษาฝรั่งเศสหรือประเทศฝรั่งเศส ไปเป็นภาษาอิตาลีหรือประเทศอิตาลี อาทิ การแทนที่ชื่อเฉพาะที่เขียนในภาษาฝรั่งเศสหรือภาษาอื่นไปเป็นภาษาอิตาลี (เช่นในทะเลสาบปล่องภูเขาไฟ) แก้ไขข้อมูลประเทศเรื่องการได้รับเอกราชจากฝรั่งเศสไปเป็นอิตาลี เพิ่มเติมเนื้อหาว่าประเทศเหล่านั้นเป็นเมืองขึ้นของอิตาลีหรือการเข้าร่วมสงครามกับอิตาลีซึ่งแท้ที่จริงแล้วไม่ใช่ แก้หรือเพิ่มภาษาราชการหรือภาษาท้องถิ่นจากภาษาฝรั่งเศสไปเป็นอิตาลี (เช่นในประเทศชาด ประเทศลิเบีย ประเทศตูนีเซีย ฯลฯ รวมทั้งเพลงชาติ) หรือการแทนที่ศัพท์เฉพาะที่มาจากฝรั่งเศสไปเป็นอิตาลี (ดูในไวน์กับกาแฟ) ดูลักษณะแล้วพยายามเป็นศัตรูทุกทางกับบทความที่มีภาษาฝรั่งเศส (เหมือนกับลัทธิคลั่งชาติอย่างนั้น) นอกจากนี้ยังมีการแอบอ้างภาพถ่ายว่ามาจากอิตาลี (ภาพโรงงานในบทความน้ำตาล) โปรโมตประเทศอิตาลีโดยไม่มีแหล่งอ้างอิงกำกับ เช่น เป็นแหล่งผลิตน้ำตาลใหญ่ที่สุดในยุโรป, ผลิตรถยนต์มากที่สุดในยุโรป, ผลิตกาแฟมากเป็นอันดับหนึ่งในยุโรป ผู้ดูแลได้กึ่งล็อกบทความไปแล้วไปแล้วบางส่วน ซึ่งทำให้ไอพีแก้ไขไม่ได้แต่ก็ยังสมัครเข้ามาใหม่ด้วยชื่อผู้ใช้ดังกล่าว ดูการเขียนแล้วสามารถพิมพ์ไทยได้ดีจึงไม่น่าจะเป็นชาวต่างชาติ ขอให้ทุกท่านช่วยกันเป็นหูเป็นตาด้วยครับ --octahedron80 01:16, 12 ธันวาคม 2552 (ICT)
รับทราบ... + --คุยกับผู้ใช้:Thanyakij|m̈assgo Aqua •ภาพ:WikiBotany tap.png 02:30, 12 ธันวาคม 2552 (ICT)- อาจเป็นมุกก่อกวนมุกใหม่ของผู้ก่อกวนขาประจำรายเดิมก็เป็นได้- ในไร้สาระนุกรมก็เพิ่งจะมีบทความใหม่ที่เป็นการล้อเลียนอิตาลี ผู้ก่อกวนวิกิพีเดียอาจจะจงใจเลือกใช้เวลานั้นเพื่อเริ่มก่อการ และการก่อกวนก็อาจจะมีเจตนาเพื่อให้ร้ายบุคคลอื่นหรือเว็บไซต์อื่น- รับทราบเช่นกันครับ
--AU58AVGT4LK 02:46, 12 ธันวาคม 2552 (ICT)
บล็อกผู้ใช้:Szczecin  เบื้องต้น 1 สัปดาห์ครับ --Sry85 18:28, 12 ธันวาคม 2552 (ICT)
รับทราบครับ --Mahatee | พูดคุย  (ฝากคำถาม) | อยากโวยวายเชิญทางนี้ 19:10, 13 ธันวาคม 2552 (ICT)
ผู้ใช้:Szczecin กลับมาก่อกวนอีกแล้วหลังจากหมดระยะการบล็อกครั้งแรก --octahedron80 21:47, 27 ธันวาคม 2552 (ICT)
ผมว่าบล็อกตลอดกาลเลยจะดีกว่า ถ้ายังเป็นแบบนี้อยู่ --Mahatee | พูดคุย  (ฝากคำถาม) | อยากโวยวายเชิญทางนี้ 21:51, 27 ธันวาคม 2552 (ICT)
ภาพ:CheckIconSmall.png บล็อกผู้ใช้ดังกล่าวอีกครั้งเรียบร้อยแล้วครับไปอีก 3 เดือน --Jutiphan | พูดคุย - 23:19, 27 ธันวาคม 2552 (ICT)
ถนนกษัตริย์

ไฟล์:Ancient_Levant_routes.png|thumb|330px |"เส้นทางสายเวียมาริส" (สีม่วง), "ถนนกษัตริย์" (สีแดง) และอื่น ๆ ราว 1300 ก่อนคริสต์ศักราช
ถนนกษัตริย์ หรือ ทางส่วนพระมหากษัตริย์ (King's Highway) เป็นเส้นทางการค้าอันมีความสำคัญต่อตะวันออกกลาง เส้นทางเริ่มขึ้นที่อียิปต์ข้ามคาบสมุทรไซนายไปยัง อคาบา จากอคาบาก็เลี้ยวไปทางเหนือไปยังดามัสกัสและแม่น้ำยูเฟรตีส
อาณาจักรโบราณหลายอาณาจักรรวมทั้งอีดอม, โมอับ, อัมมอน และรัฐในอราเมอันใช้เส้นทางสายนี้ในการทำการค้าขาย เส้นทางเริ่มขึ้นที่เฮลิโอโพลิสโบราณในอียิปต์ และจากที่นั่นก็ไปทางตะวันออกยังซิสมา (ปัจจุบันสุเอซ) ผ่านช่องมิทลา และป้อมอียิปต์เนเคิล และ เธเมดในทะเลทรายไซนายไปยังไอลัตและอคาบา จากที่นั่นถนนก็ขึ้นเหนือไปยังอราบาห์ ผ่านเพทรา และ มาอัน ไปยัง อดรูห์, เซลา และ ชอบัค ต่อไปยังเคอรัค และดินแดนของโมอับ ไปยัง มาดาบา, รับบาห์, อัมมอน/ฟิลาเดลเฟีย (ปัจจุบันอัมมาน), เจอราซา, โบซราห์, ดามัสกัส และ ทัดมอร์ไปสิ้นสุดลงที่ เรซาฟาบนตอนต้นของแม่น้ำยูเฟรตีส
ถนนกษัตริย์กล่าวถึงใน 21 ว่า:
ขอให้เรายกผ่านเขตแดนของท่าน เราจะไม่ผ่านไร่นาหรือสวนองุ่นของท่าน เราจะไม่ดื่มน้ำจากบ่อ เราจะเดินไปตามทางหลวง เราจะไม่หันไปทางขวามือหรือทางซ้ายมือ จนกว่าเราจะผ่านพ้นเขตแดนของท่าน'"
แต่เอโดมกล่าวแก่ท่านว่า "ท่านจะยกผ่านไปไม่ได้เกลือกว่าเราจะยกออกมาสู้ท่านด้วยดาบ"
และคนอิสราเอลพูดกับกษัตริย์แห่งเอโดมว่า "เราจะขึ้นไปตามทางหลวง ถ้าเราดื่มน้ำของท่านไม่ว่าตัวเราหรือสัตว์ เราจะชำระเงินให้ ขอให้เราเดินผ่านไป เราไม่ต้องการอะไรอีก"
แต่ท่านตอบว่า "เจ้าจะยกผ่านไปไม่ได้" แล้วเอโดมก็ยกพลเป็นอันมากมาต่อสู้เขาทั้งหลายด้วยมืออันเข้มแข็ง
เช่นนี้แหละเอโดมปฏิเสธไม่ให้อิสราเอลยกผ่านพรมแดนของท่าน ดังนั้นอิสราเอลจึงหันไปจากท่าน
สงครามของอิสราเอลไลท์กับอาณาจักรในบริเวณทรานจอร์แดนระหว่างสมัยราชอาณาจักรอิสราเอล (และราชอาณาจักรยูดาห์ต่อมา) อาจจะมีสาเหตุบางส่วนมาจากความขัดแย้งในการพยายามควบคุมเส้นทาง 
ชาวนาบาเชียนใช้เส้นทางนี้ในการขนส่งสินค้าฟุ่มเฟือยที่รวมทั้งกำยาน และ เครื่องเทศจากทางตอนใต้ของ คาบสมุทรอาหรับ ระหว่างสมัยโรมันถนนกษัตริย์ได้รับการสร้างใหม่โดยจักรพรรดิทราจัน และเรียกว่า "ถนนทราเอียนาใหม่" (Via Traiana Nova) นอกจากทางการค้าแล้วเส้นทางสายนี้ก็ยังใช้เป็นเส้นทางสำคัญของการจาริกแสวงบุญของคริสเตียนที่มีจุดต่าง ๆ ที่มีความสำคัญต่อคริสต์ศาสนารวมทั้งภูเขาเนโบ และ อัล-มักห์ทาสบนฝั่งแม่น้ำจอร์แดนที่เป็นสถานที่ที่เชื่อกันว่าที่ที่พระเยซูทรงรับศีลจุ่มจากนักบุญจอห์นแบ็พทิสต์ มุสลิมใช้เป็นเส้นทางสำคัญในการฮัจญีไปยังมักกะหฺจนกระทั่งออตโตมันเติร์กสร้างทาริค อัน-บินท์ในคริสต์ศตวรรษที่ 16

**อ้างอิง**

**ดูเพิ่ม **
 เส้นทางการค้า 
หมวดหมู่:เส้นทางการค้า
หมวดหมู่:การค้าระหว่างประเทศ
หมวดหมู่:ประวัติศาสตร์ซีเรีย
หมวดหมู่:ประวัติศาสตร์จอร์แดน
อินเทอร์เซเทอรา

ไฟล์:Südamerika1650.png|thumb|260px|right|เมอริเดียนทางขวาระบุโดยอินเทอร์เซเทอรา ทางด้านซ้ายโดยสนธิสัญญาตอร์เดซิยัส ตำแหน่งเมืองสมัยใหม่แสดงเพื่อเป็นการสร้างความเข้าใจของภาพเท่านั้น
อินเทอร์เซเทอรา (Inter caetera; "ในงานอื่น ๆ") เป็นสารตราพระสันตะปาปาที่ออกโดยสมเด็จพระสันตะปาปาอเล็กซานเดอร์ที่ 6 เมื่อวันที่ 4 พฤษภาคม ค.ศ. 1493 ที่มอบดินแดนทาง "ตะวันตกและใต้" ตั้งแต่ขั้วโลกเหนือถึงขั้วโลกใต้ที่เส้น 100 ลีกทางตะวันตกและใต้ของเกาะทั้งหมดของอะโซร์สหรือกาบูเวร์ดี ให้แก่สเปน (ราชบัลลังก์กัสติยาและราชบัลลังก์อารากอน) 
แต่เนื้อหาของสารตราก็ยังไม่ชัดแจ้งถึงวัตถุประสงค์ของพระสันตะปาปาว่าจะประทาน "อุทิศ" อธิปไตยแก่สเปน หรือจะทรงมอบให้เป็นรัฐของสเปน (feudal infeodation) หรือจะทรงมอบอำนาจในการปกครอง (investiture) สารตราฉบับนี้จึงได้รับการตีความหมายกันไปต่างๆ ที่บางท่านก็เห็นว่าเป็นเพียงการมอบอำนาจในการเป็นเจ้าของและการครอบครองดินแดนให้แก่ประมุขตามกฎหมาย หรือความเห็นอื่นที่รวมทั้งราชบัลลังก์สเปนและผู้พิชิตดินแดนก็ตีความหมายอย่างกว้างที่สุดว่าเป็นมอบอำนาจอธิปไตยอย่างเต็มที่ให้แก่สเปน
อินเทอร์เซเทอราและสารตราฉบับอื่นที่คล้ายคลึงกัน รวมเรียกว่า "สารตราบริจาค" (Bulls of Donation)

**อ้างอิง**

**แหล่งข้อมูลอื่น**
  English Translation of Inter Caetera date=2008-06-05 -  English translation of Inter caetera- Papal Bull, Inter Caetera date=2015-02-15 
หมวดหมู่:สารตราพระสันตะปาปา
หมวดหมู่:ประวัติศาสตร์สเปน
หมวดหมู่:ประวัติศาสตร์โปรตุเกส
หมวดหมู่:ประวัติศาสตร์บราซิล
รายชื่อเห็ด

==เห็ดกินได้**
 เห็ดก่อแดง/เห็ดแดง(น้ำหมาก) (Russula rosea) - เห็ดกระดุม/เห็ดแชมปิญอง (Agaricus bisporus) - เห็ดกระถินพิมาย - เห็ดขอนขาว (Lentinus squarrosulus) - เห็ดขิง (Lactarius piperatus) - เห็ดเข็มเงิน-เห็ดเข็มทอง (Flammulina velutipes) - เห็ดแครง/เห็ดตีนตุ๊กแก (Schizophyllum commune) - เห็ดโคน/เห็ดปลวก (Termitomyces fuliginosus Heim) - เห็ดโคนน้อย/เห็ดปลวกน้อย/เห็ดถั่ว/เห็ดไก่ (Coprinus fimetarrius) - เห็ดโคนหลวง/เห็ดชิเมจิ (Hypsizygus marmoreus) - เห็ดโคนญี่ปุ่น/เห็ดยานางิ (Agrocybe cylindracea) - เห็ดจาวมะพร้าว (Calvatia craniiformis) - เห็ดตับเต่า/เห็ด(น้ำ)ผึ้ง (Phaeogyroporus portentosus) - เห็ดตีนแรด (Macrocybe crassa) - เห็ดทรัฟเฟิลขาว - เห็ดนางฟ้า/เห็ดนางรมภูฏาน (Pleurotus sajor-caju) - เห็ดนางรมดอย/เห็ดนางรมฮังการี (Pleurotus ostreatus) - เห็ดนางรมทอง (Pleurotus cornucopiae) - เห็ดนางนวล (Pleurotus djamor) - เห็ดนางรมหลวง/เห็ดเอรินจี (Pleurotus eryngii) - เห็ดบด/เห็ดลม/เห็ดกระด้าง (Lentinus polychrous) - เห็ดเป๋าฮื้อ (Pleurotus abalonus) - เห็ดปุยฝ้าย/เห็ดหัวลิง/เห็ดภู่มาลา (Hericium erinaceus)- เห็ดเผาะ/เห็ดถอบ (Astraeus hygrometricus) - เห็ดพอร์ชินี (Boletus edulis) - เห็ดฟาง (Volvariella volvacea) - เห็ดมันปูใหญ่/เห็ดขมิ้นใหญ่ (Cantharellus cibarius) - เห็ดไมตาเกะ (Grifola frondosa) - เห็ดเยื่อไผ่/เห็ดร่างแห (Dictyophora indusiata) - เห็ดระโงก/เห็ดไข่ห่ำน (Amanita hemibapha) - เห็ดหล่ม(กระเขียว)/เห็ดตะไคล/เห็ดไค/เห็ดด่าน (Russula virescens) - เห็ดหอม/เห็ดชิตาเกะ (Lentinula edodes) - เห็ดหลินจือ (Ganoderma lucidum) - เห็ดหูหนู/เห็ดหูหนูบาง/เห็ดหูหนูจีน (Auricularia auricula-judae) - เห็ดหูหนูหนา (Auricularia polytricha) - เห็ดหูหนูขาว (Tremella fuciformis)

**เห็ดกินไม่ได้และเห็ดพิษ**
 เห็ดระโงกหิน

**อ้างอิง**
  บัญชีรายการทรัพย์สินชีวภาพ เห็ด. สำนักงานพัฒนาเศรษฐกิจจากฐานชีวภาพ (องค์การมหาน). พิมพ์ครั้งที่1, 2556. ISBN 978-616-91741-0-3. สืบค้นเมื่อ 18 ธีนวาคม 2562 date=2019-12-18
ออลบายมายเซลฟ์

"ออลบายมายเซลฟ์" (All by Myself) คือเพลงพาวเวอร์บัลลาดซึ่งขับร้องและประพันธ์โดย อีริก คาร์เมน ในปี พ.ศ. 2518

**ฉบับร้องใหม่**

**ฉบับเซลีน ดิออน**
"ออลบายมายเซลฟ์" (All by Myself) เป็นซิงเกิลลำดับที่ 4 ของเซลีน ดิออน จากอัลบั้ม ฟอลลิงอินทูยู ในปี พ.ศ. 2539 (ลำดับซิงเกิลขึ้นอยู่กับแต่ละภูมิภาคที่ออกจำหน่าย)  ออกจำหน่ายเมื่อวันที่ 7 ตุลาคม พ.ศ. 2539 ในยุโรปและวันที่ 13 มกราคม พ.ศ. 2540 ในออสเตรเลีย และ 11 มีนาคม พ.ศ. 2540 ในอเมริกาเหนือ

**ชาร์ต**

**อ้างอิง**
หมวดหมู่:ซิงเกิลในปี พ.ศ. 2539
หมวดหมู่:เพลงของอิริค คาร์เมน
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2518
หมวดหมู่:ซิงเกิลในปี พ.ศ. 2536
หมวดหมู่:เพลงของอิลดีโว
เห็ดโคนญี่ปุ่น

เห็ดโคนญี่ปุ่น หรือ เห็ดยะนะงิ (Agrocybe cylindracea ( Dc. Ex. Fr. ) Maire ; 柳松茸 ยะนะงิ มะสึตะเกะ) มีรสชาติดีคล้ายเห็ดโคน มีดอกสีน้ำตาล มีคุณสมบัติในการต้านหรือป้องกันมะเร็ง ช่วยลดไขมันและคอเลสเตอรอลในเส้นเลือด 

**ข้อมูลทางอนุกรมวิธาน**
ชื่อวิทยาศาสตร์ : Agrocybe parasitica G. Stev. 1982 
ชื่อพ้อง : Agaricus pudicus, Agrocybe cylindracea, Pholiota pudica
วงศ์ : Strophariaceae

**อ้างอิง**
โคนญี่ปุ่น